runetrust/blame-folketinget-dk huggingface dataset:
Orla Hav (S), 2013-03-14:
Jeg vil gerne have fru Mette Bock til at bekræfte, om ikke også fru Mette Bock er lidt optaget af, at turistorganisationer meddeler, at der faktisk er turister, der siger nej tak til at tage til Danmark og afbestiller bestilte ophold hos sommerhusudlejere, på grund af at vi har en fuldstændig urimelig fremstilling af, hvordan Danmark er at opholde sig i som turist med hund.
Jens Hald Madsen (V), 2001-01-31:
Og det vil sige, at vi altså er derhenne, hvor vi må sige, at det ikke blot er alle aviser, som har misforstået ministeren totalt, det er simpelt hen også ministerens egne partifæller, den tidligere finansordfører, som har været i forhandlingerne og måske har deltaget i det, vi kalder de fortrolige møder, som simpelt hen ikke har forstået det, som Socialdemokratiet har sagt, nemlig at de ønskede at foretage en nedskæring i ulandsbistanden. Er det sådan, jeg skal forstå det?
Kristian Thulesen Dahl (DF), 2002-10-03:
Mit spørgsmål til Venstres ordfører her er: Kan vi nu, når vi står over for en mulig udvidelse, der betyder så meget, få en ordentlig tilbundsgående undersøgelse af, hvad det kommer til at betyde for det danske arbejdsmarked, at Danmark har lagt sig på den samme linje som svenskerne i den her sag?
Zenia Stampe (RV), 2017-11-24:
Men det er klart, at hvis vi kan få bragt mere viden ind på feltet, der peger i retning af, at det her ikke fører til det modsatte, altså at et forbud ikke fører til flere overgreb, men at et forbud fører til enten lige mange overgreb eller færre overgreb, er det selvfølgelig noget, vi vil støtte.
Troels Lund Poulsen (V), 2023-03-22:
Nu valgte jeg jo så også at sige i den forbindelse – som jeg svarede spørgeren – at jeg synes, der også skal være en geografisk spredning af aktiviteterne, sådan at det ikke kun finder sted i hovedstadsområdet, men måske også i Ejstrupholm eller Nørre Snede eller andre steder i det jyske.
Merete Riisager (LA), 2016-10-14:
Det er for Liberal Alliance centralt, at dette lovforslag lægger op til, at borgere, der har behov for hjælp til stemmeafgivningen, fremover selv kan bestemme, om hjælp til stemmeafgivning alene skal ydes af en af borgeren personligt udpeget hjælper – det vil sige, uden at der også skal medvirke en myndighedsperson.
Morten Østergaard (RV), 2006-04-05:
Jeg ser ingen erkendelse af, at forvaltningslovens notatpligt ikke har været overholdt i Udlændingestyrelsen, som jo er en meget vigtig styrelse, og jeg synes, statsministeren skulle erkende regeringens ansvar og give en undskyldning til det danske erhvervsliv, som har lidt under forholdene, og samtidig konstatere, at udspillet ikke er tilstrækkeligt til at imødekomme Rigsrevisionens kritik og også bærer præg af, at det fremkom en halv time efter, at Rigsrevisionens kritik var blevet offentligt kendt.
René Gade (ALT), 2018-11-27:
Flere af de stemmer, vi plejer at lytte til, bl.a. Justitia og Amnesty, synes, at det, der er kommet her i det nye forslag, er en væsentlig forbedring, og jeg går meget åbent til udvalgsbehandlingen og vil igen løfte interessen for, at det her ikke kun er i forhold til Rusland, for så synes jeg rent faktisk, at vi er med til at optrappe en konflikt, som vi ikke kan tåle geopolitisk, og det er ikke det, jeg står og siger lige nu, altså, at der ikke er en konflikt med Rusland.
Peter Skaarup (DF), 1999-05-21:
Og det tror vi også det har, og derfor mener vi, det er rimeligt, at regeringen i dag svarer på, om det ikke er korrekt, at det har været diskuteret, og at man tidligere har afstået fra at lave en sådan undersøgelse, men at man nu - også på grund af de nye muligheder, erkender jeg - gerne vil lave den undersøgelse, som vi så heldigvis kan få.
Ellen Trane Nørby (V), 2011-05-31:
Hvis hr. Per Clausen og Enhedslisten virkelig var interesseret i at sikre, at vi får væksten styrket i det danske samfund, og virkelig var interesseret i, at vi får skabt de reformer, der skaber et større arbejdsudbud, så havde Enhedslisten jo taget aktivt del i de forhandlinger, der er pågået de sidste 6 uger, hvor vi netop sikrer, at den danske økonomi er rustet til fremtiden.
Martin Lidegaard (RV), 2016-04-05:
Så på den baggrund vil jeg sige, at for alle andre dele end det, der handler om leasingbiler, er vi positive, men vi kommer til at spørge lidt kritisk ind til beregningsforudsætningerne, og hvad det egentlig er for konsekvenser, der kommer ud af de forenklinger, man laver, inden vi tager endelig stilling til den del af lovforslaget.
Christina Olumeko (ALT), 2023-11-22:
Mener ministeren, at det er forsvarligt, at Danmark stadig ikke har en handlingsplan mod racisme, i lyset af de tal, når nu vi kan se, at strukturel racisme åbenbart trives i det danske samfund, og er det ministerens ambition, at handlingsplanen, der måske kommer i 2024, vil skulle gøre op med det?
Aaja Chemnitz Larsen (IA), 2016-01-22:
Jeg må også sige, at jeg, når jeg hører om de indsatser, som socialministeren nævner, personligt ikke synes, det er tilstrækkeligt, og jeg tolker egentlig det forslag til vedtagelse, som Venstre har fremsat, sådan, at der er behov for handling, og at der er behov for opfølgning, også herfra.
Line Barfod (EL), 2009-10-21:
Så der er rigtig mange måder, vi i det nordiske samarbejde kan arbejde med det her område på, og jeg mener, at det er noget, som hører hjemme meget højt på dagsordenen, fordi det simpelt hen er så forfærdeligt, at vi har fået slaveri igen i verden, og at vi i dag har slaver i de nordiske lande.
Kristian Thulesen Dahl (DF), 2011-11-10:
Og så kunne det jo godt være en bedrift for et parti, der nu ikke har den direkte indflydelse, at prøve at få forståelse for, at vi skal have trukket sådan nogle tidsler op, så man ikke laver de skadevirkninger på dansk økonomi, som vi mener at regeringens politik her vil medføre.
Lars Boje Mathiesen (NB), 2020-10-20:
Nu er man gået så langt som i den konservative kommune Gentofte, hvor man godt nok har sendt folk hjem, fordi der er corona, så de skal arbejde hjemmefra, men der er stadig væk et forbud mod, at de må ryge derhjemme, fordi de jo arbejder hjemmefra.
Jesper Langballe (DF), 2003-02-18:
Jamen altså efter den skandale - jeg ved godt, at man nu kigger på det i et udvalg - med Bjørn Lomborgs bog, hvor dette udvalg på videnskabelig set fuldkommen forkerte præmisser indledte en hetz mod den bog, blev det klart og tydeligt sagt fra regeringen: De regler må vi have kigget på. Hvorfor lovgiver man nu for UVVU uden at have kigget på reglerne?
Aage Frandsen (SF), 2004-10-20:
Derfor er det sådan set ikke noget med at vurdere deres egnethed ud fra almindelige faglige kriterier, som man kan finde ud af på Ungdommens Uddannelsesvejledning; det er i virkeligheden meget mere socialt og personligt relaterede ting, som gør, at der er nogle, der er nødt til at være på en produktionsskole, ikke nødt til, fordi det er noget skidt, men fordi det er en nødvendighed.
Peder Hvelplund (EL), 2016-05-03:
Afgørende er det derimod, at vi formår at integrere de mennesker, der får opholdstilladelse i Danmark, hvad enten de kommer hertil for at søge beskyttelse mod krig eller forfølgelse, eller for at leve sammen med deres familie eller for at arbejde. Når Folketingets snævre højreorienterede flertal beslutter, at nytilkomne flygtninge kun skal have offentlig ydelse på et niveau, der svarer til halvdelen af, hvad kontanthjælpsmodtagere får, er det til skade for integrationen.
Brian Mikkelsen (KF), 2011-03-30:
Der er det igen, at det allervæsentligste for Region Sjælland er, at man oplever, at der er en erhvervsvenlig regering, som vil fremme investeringer, og ikke at man har en regering, som vil sætte nye skatter og afgifter i luften, for det vil koste arbejdspladser på Sjælland.
Peter Kofod Poulsen (DF), 2017-01-18:
Men den debat må jo ikke betyde, at vi glemmer en anden og også rigtig vigtig debat, nemlig om, hvordan vi får skabt nogle bedre vilkår for det personale, der dagligt opererer i fængslerne og arresthusene, og som selvfølgelig har krav på vores fulde opbakning.
Julie Skovsby (S), 2011-02-24:
Når vi så er kommet dertil, hvor vi ved, at vi har brug for, at vi alle sammen arbejder mere, er det vigtigt at fremhæve, at vi har flere værktøjer til at sikre, at vi holder flere på arbejdsmarkedet, og disse forskellige redskaber synes jeg det er vigtigt at man tager med, f.eks. fastholdelse af seniorer, uddannelse af arbejdsstyrken osv. osv.
Peter Hummelgaard Thomsen (S), 2016-01-19:
Som jeg jo også sagde i min ordførertale, har vi sådan set al mulig sympati for de mennesker, der oplever, at grundværdierne stiger så meget, som de gør i de her år, og dermed også oplever, at der er forskel på den måde, kommunerne fastsætter stigningstakten i grundskylden på.
Benedikte Kiær (KF), 2011-12-14:
Vi har ikke noget imod, at man som minister har brug for en særlig rådgiver; en, som man kan rådføre sig med politisk; en, som man kan tænke politik sammen med; en, som kan læse og analysere papirerne for derefter at give gode råd til ministeren, og som kan hjælpe med taler osv., og som i det hele taget også kan hjælpe med at holde kontakten til ministerens parti og folketingsgruppen.
Jakob Ellemann-Jensen (V), 2019-12-10:
Det underminerer jo, hvis den slags sager bliver ved med at komme frem, borgernes tillid til, at vores fælleskasse bliver brugt, som den skal, og lige så slemt risikerer det at underminere tilliden til de dygtige medarbejdere, som sidder rundtomkring og med stor respekt for opgaven og stor nidkærhed netop forvalter vores fælleskasse.
Trine Bramsen (S), 2014-06-03:
Jeg tænker, at der også ligger et spørgsmål i det, der blev sagt, og derfor vil jeg henlede opmærksomheden på indledningen til min tale, som hr. Simon Emil Ammitzbøll må have overhørt, så jeg vil læse den igen: Når man indleder en undersøgelse eller en kortlægning, må det jo være, fordi man har til hensigt at ændre noget.
Lennart Damsbo-Andersen (S), 2015-04-14:
Men det, der har været hovedsigtet her, er jo netop at sikre, at kommunen, i stedet for at se på hvad der er bedst for kommunekassen, så kigger på, hvad der er bedst for borgeren, hvordan man hurtigst og bedst sikrer, at borgeren får den rigtige behandling, så borgeren kommer tilbage på arbejdsmarkedet igen, og at den økonomiske gevinst, der kan være ved, at man laver kassetænkning, ikke længere er til stede.
Sophie Løhde (V), 2012-03-29:
Ministeren sagde, at man hører, hvad Venstre siger, men kunne ministeren så ikke også kommentere det spørgsmål, jeg rejste i min ordførertale, nemlig om man vil være villig til også at give Folketingets partier indflydelse på den fremtidige placering af de tre kontorer, hvis det er, de også skal kunne støtte denne del af lovforslaget?
Karsten Lauritzen (V), 2014-11-20:
Jeg vil godt sige tak for svaret, og så vil jeg spørge fru Pernille Skipper, om hun så er enig i, at regeringen fører en zigzagkurs i forhold til det område, når man først laver en masse lempelser med SF og Enhedslisten, som de jo har krævet, og så nu måske laver en mikrostramning med nogle af de borgerlige partier.
Jørn Jespersen (SF), 2002-02-06:
Vi tror, at der er brug for helhed og overblik, og vi tror, at der er brug for rimelig retssikkerhed forstået på den måde, at man får den samme behandling rundtomkring, at der er nogle regler, som bliver fulgt, og at det ikke må være sådan, at et tæt forhold mellem lokale interesser og lokale myndigheder er afgørende for et ja eller et nej i de konkrete sager.
Bodil Kornbek (KD), 2004-05-04:
Diskussionen om den fremtidige økonomiske situation for så vel DST som for Det Danske Teater er vigtig, fordi vi heri også afspejler vores forventninger til teatrets betydning og placering i samfundet fremover. Jeg synes dog, det er ærgerligt, at det er nødvendigt med de her små drypvise tiltag på teaterområdet, for det, der er brug for, er simpelt hen en samlet revision, et samlet overblik og en vision om, hvor vi vil hen med teatret.
Jan Petersen (S), 2002-02-28:
Til hr. Søren Søndergaard: Det kunne være, jeg skulle holde et indlæg om det den 1. maj, men med hensyn til forholdet mellem arbejdsgivernes ledelsesret og lønmodtagernes ret til at sammenslutte sig og træffe aftaler tror vi stadig, det er et godt forhandlingsemne på arbejdsmarkedet for grundlæggende at respektere, at det er det styrkeforhold og den forhandlingsposition, man er i, som afgør, hvordan reglerne skal se ud for nærværende.
Lars Løkke Rasmussen (V), 2015-11-03:
Man kunne også tage integrationsydelsen, som skaber større incitament for folk til at lade sig integrere, og som frigør penge, og de drøftelser, der føres i øjeblikket, om et kontanthjælpsloft, som har det samme sigte – og som jo alt sammen skal være med til at lægge platformen for, at vi til foråret forhåbentlig kan vende tilbage og diskutere en skattereform.
Helle Thorning-Schmidt (S), 2013-10-03:
Det er da et godt spørgsmål, og derfor er mit budskab jo også, som jeg netop har sagt – det kan være, hr. Kristian Thulesen Dahl ikke var helt opmærksom, det kan også være, der er for mange ord i den tale – at det synes jeg vi skal finde pragmatiske, praktiske løsninger på.
Trine Pertou Mach (EL), 2025-04-11:
Men man får lidt oplevelsen af, at man står ved starten af en eller anden ruse, som man bliver sluset ned i, og at de næste 10 år kan de betingelser, vi diskuterer i dag, i virkeligheden også forandre sig, til trods for at vi ikke kender alle konsekvenserne af det her.
Ellen Trane Nørby (V), 2018-11-23:
Det er klart, at når den juridiske eksterne bistand, som jeg omtalte på samråd J, nu også foreligger i en skriftlig form, så giver det et andet udgangspunkt for at kunne sige tingene klarere, end man har, når det stadig væk er en drøftelse, hvor Sundhedsministeriet har en juridisk vurdering og man til den juridiske vurdering har indhentet ekstern juridisk bistand.
Keld Albrechtsen (EL), 2001-05-17:
Hendes argumenter er, at »det er jo klokkeklart«, »det kan alle se« og lignende bemærkninger, men det er jo ikke egentlige argumenter. Fru Susanne Clemensen er vel enig med mig i, at den gældende traktat, Amsterdamtraktaten, sagtens kan rumme en udvidelse på fem lande.
Eva Kjer Hansen (V), 2016-05-26:
Vi er i Venstre tilfredse med, at der er sket de her initiativer, for de bidrager positivt til vores overordnede mål, som er, at vi gerne vil begrænse tilstrømningen af asylansøgere, at vi gerne vil gøre det mere fleksibelt for kommunerne at modtage de personer, som kommer til landet, og at vi gerne vil sikre, at de flygtninge, som for en periode opholder sig i Danmark, kommer hurtigst muligt i beskæftigelse, så de kan bidrage aktivt til samfundet.
Pernille Sams (KF), 1999-04-09:
, men tvunget af omstændighederne og virkelighedens hastige udvikling synes vi Konservative, det er helt i orden, at ministeren har valgt at få afklaret nærværende hjørner af de aktuelle opgaver her i indeværende folketingsår. Vi synes, det er både nødvendigt og rigtigt at stille krav til holdingselskaber i den finansielle sektor.
Karen Jespersen (S), 2000-05-16:
Jeg mener, at den vigtigste indsats i virkeligheden er integration, altså en proces, hvor man sørger for, at mennesker med en anden etnisk baggrund, altså flygtninge og indvandrere, bliver fortrolige med det danske samfund og det danske sprog, og at man tilsvarende er meget opmærksom på at hjælpe dem til at få et arbejde, så de på den måde bliver en naturlig del af det danske samfund.
Lars Løkke Rasmussen (V), 2003-12-05:
Det kan godt være, at man i Enhedslisten har det synspunkt, at så længe man ikke dør af noget øjeblikkelig, så skal man bare legalisere det. Så kan vi så gå hele listen igennem med svampe og ecstasy og alt muligt, og så kan vi lave en eller anden lakmusprøve på, om folk dør øjeblikkelig, og hvis ikke de gør det, så kom i gang, tag det, ryg det, gør, hvad I har lyst til.
Kristian Thulesen Dahl (DF), 1997-10-30:
Forslaget er altså direkte forkert citeret, og jeg kan ikke andet end at tage det som udtryk for, at fru Anne Baastrup mener, at det, man gør i dag for at få udlændinge sendt hjem, er tilstrækkeligt, og derfor må jeg bare sige, at det viser med al tydelighed, hvorfor man selvfølgelig ikke kan basere en stramning af udlændingepolitikken på SF.
Tom Behnke (FP), 1997-12-09:
Der er i bemærkningerne til det her beslutningsforslag også gjort opmærksom på, at Den Europæiske Menneskerettighedsdomstol har fastslået, at langvarige offentlige anlægsprojekter kan være i strid med konventionen, og det er Fremskridtspartiet helt enig i.
Knud Erik Kirkegaard (KF), 2000-11-17:
Vi savner i lovforslaget nogle lidt mere konkrete angivelser af, hvem der skal beslutte, hvilke undersøgelser der i de konkrete tilfælde måtte være nødvendige for at kunne give påtegningen, ligesom vi ønsker det klarlagt helt nøjagtigt, hvordan og på hvilket tidspunkt i sagsbehandlingen gebyret vil blive opkrævet.
Ane Halsboe-Jørgensen (S), 2020-01-24:
For vi har brug for unge mennesker i det her land, som tør tage chancer, som tør vove pelsen, og som går til deres uddannelse som noget, der faktisk skal dyrkes helt ned i dybden og helt op i højderne, hvor man godt må udfordre, men for alt i verden må det ikke være et spørgsmål om at gå til pensum som noget, man skal lærer udenad for at kunne sige det til eksamen.
Pia Gjellerup (S), 1998-11-20:
Om det kaldes det ene eller det andet eller det tredje, så kanaliseres der meget store beløb, der skal holdes meget regnskab med, til landbruget, plus så i øvrigt de andre ting, jeg nævnte om salmonella, vækstfremmere, medicin osv. i mit forrige indlæg.
Leif Lahn Jensen (S), 2010-02-10:
Når vi så snakker om uddannelse, må jeg sige, at det jo også er vigtigt, at den enkelte føler, at man lærer noget og ikke bare sidder og terper i noget, man har terpet i mange gange, og at man ikke føler, at man egentlig bare er i gang med noget, fordi kommunen skal have den ledige i gang, fordi det netop kan betale sig økonomisk.
Bent Bøgsted (DF), 2005-06-03:
Nu er jeg selvfølgelig forholdsvis ny i Folketinget og har kun siddet herinde i godt 3 år i modsætning til fru Jytte Andersens erfaring fra Folketinget, det er da rigtigt, men jeg har alligevel den opfattelse, at når man fremsætter et beslutningsforslag, er det for at få flertal for det.
Tom Behnke (FP), 1999-05-12:
Udgangspunktet må være, at Danmark selv skal bestemme, hvem der kan komme ind i landet; men omvendt har vi ikke den store tiltro til, at der skulle kunne findes eksempler på, at tredjelandsstatsborgere bliver afvist i et andet EU-land, hvorefter man så her i Danmark siger: Næh, det er vi sådan set uenige i, vedkommende skal have lov til at komme ind i Danmark.
Lars Barfoed (KF), 2010-04-12:
Jeg synes også, at vi i denne forbindelse skal være meget opmærksomme på det arbejde, som Rådet for Større Færdselssikkerhed gør, fordi der jo også i det præventive arbejde ligger det, at vi skal sætte ind især over for unge, i hvert fald visse grupper af unge, som er tilbøjelige til at køre spirituskørsel og køre for stærkt, og sørge for, at de i højere grad forstår, hvad det er, de udsætter sig selv og også deres kammerater for, når de kører vildt.
Torsten Schack Pedersen (V), 2018-10-12:
Men jeg afslører jo bestemt ikke noget ved at sige, at vi nok tilgik det på lidt forskellig vis, for vores ambitionsniveau i forhold til eksempelvis at have givet kommunerne endnu flere muligheder til selv at træffe beslutninger, som ikke skal bestemmes centralt, var større end den aftale, vi fik landet.
Aage Frandsen (SF), 2001-05-04:
Vi mener også, at det havde været rigtigt at gennemføre offentlighed om, hvad midlerne anvendes til - det er statens midler til kongehuset - ligesom vi har set det i nogle andre lande, som man i hvert fald heller ikke kan beskylde for at være specielt moderne med hensyn til kongehuset.
Peter Skaarup (DF), 2000-02-03:
Det er noget, vi kender til, det er noget, der har været meget fremme i debatten om forholdene i fængslerne, og det har jo også betydet, at personer, der har været ansat inden for fængselsvæsenet, ikke har ønsket at fortsætte, fordi de simpelt hen synes, det er alt, alt for personligt belastende at være ansat inden for fængselsvæsenet.
Mogens Lykketoft (S), 1999-12-16:
også tak for bemærkningerne, også bemærkningen om de lange linjer, der ligger i det her, der peger fremad, og som jo er udtryk for, at S er akslen, og at det indbyrdes samarbejde mellem Socialdemokraterne og De Radikale ikke har fungeret bedre, ikke har givet bedre resultater på noget tidligere tidspunkt; det er godt at se de linjer, der ligger i det for fremtiden.
Anne Baastrup (SF), 2001-02-01:
Det er, at den statistik, som de tager udgangspunkt i, når de skal påvise, at volden er stigende, simpelt hen er fabrikeret på det tidspunkt, hvor voldspakken fra 1997 begyndte at slå igennem, hvor straffen, den konkret udmålte straf, rent faktisk er steget.
Anders Fogh Rasmussen (V), 2005-10-06:
Senest gav jeg det meget fyldigt i min åbningstale i tirsdags, nemlig at regeringen er af den opfattelse, at det er en kvalitet i det danske samfund, at det er et samfund uden stor social og økonomisk ulighed, og at vi i øvrigt vil føre en politik, der stræber efter, at den fremgang, der er i det danske samfund, kommer alle til gode.
Kristian Thulesen Dahl (DF), 1998-12-08:
De økonomiske fordele, som bliver opstillet med euroen, er jo ikke spor anderledes i forhold til, hvordan det har været mellem Danmark og Tyskland i årevis, men det har fru Charlotte Antonsen og Venstre jo ikke foreslået, og derfor er mit spørgsmål til fru Charlotte Antonsen: Er Venstres hang til at være varm tilhænger af det her samarbejde, ØMU'en, ikke mere et udtryk for, at man generelt ønsker at fremme den politiske integration i EU og være med i alt, hvad EU kunne komme på at foreslå, end det egentlig har noget at gøre med økonomi og opstilling af talkolonner for, hvad renten bliver, og hvad renten kunne blive osv.?
Marie Krarup (DF), 2012-06-07:
Selvfølgelig er et ægteskab defineret af den virkelighed, som vi kan se uden for vores vinduer, og den forsvinder ikke, bare fordi man ønsker at ophæve den og ønsker at kalde sig frisindet og gå ind for en ligestilling, som ikke har noget med virkeligheden at gøre.
Kim Christiansen (DF), 2010-02-03:
Hvilke konsekvenser mener ministeren, at det bør have for ledelsen af Nordic Ferry Services, hvis den dyre færge, som har haft store problemer med at levere en ordentlig færgebetjening af Samsø – det står ikke i spørgsmålet, men det burde der måske have stået – skal udskiftes efter kun 2 års sejlads på ruten, sådan som det har været rapporteret i pressen?
Ole Løvig Simonsen (S), 1997-11-13:
Derfor havde jeg selvfølgelig også regnet med og håbet på, at forslaget fra nogens side havde fået en lidt mere venlig modtagelse. Det lovforslag, som vi behandler i dag, har den helhed, som kendetegner Boligministeriets virke både i dag og forhåbentlig også fremover.
Jørgen Arbo-Bæhr (EL), 2007-06-01:
Jeg må sige, at jeg i forbindelse med den her debat godt kan sætte spørgsmålstegn ved, om det er en bananstat, for når man siger, at det jo er Flygtningenævnet, der har taget beslutningen, må jeg sige: Ja, det har de gjort på baggrund af en lovgivning, som Dansk Folkeparti og regeringen står bag.
Pernille Rosenkrantz-Theil (S), 2019-12-06:
Jeg tror, de fleste af os kender nogle, der er blevet mobbet som børn, eller at vi selv er blevet det, eller at vi selv har været med til at mobbe, og vi ved også, hvor presente de historier og de følelser, der var forbundet med de historier, stadig væk er for de fleste af os.
Aage Frandsen (SF), 1999-04-13:
Nu er det ikke nødvendigvis sådan, at grønne afgifter bare er grønne, fordi de også er indtægtsgivende for statskassen, og i dette tilfælde var der tale om, at vi flyttede skattetrykket fra ét område til et andet område; det er det ene, der lå i det i den forbindelse.
Holger K. Nielsen (SF), 2006-01-26:
Som sagt synes jeg, at det er meget centralt, at vi gør mere for at få en egentlig efterretningslov, så vi kan få en demokratisk diskussion her i Folketinget af, hvordan vi skal have et efterretningsvæsen, og hvordan det skal struktureres, så det ikke bliver ændret sådan i det gedulgte.
Søren Søndergaard (EL), 2003-04-25:
Derudover vil jeg spørge: Kan hr. Jens Rohde ikke bekræfte, for hr. Jens Rohde har jo en mulighed, at det rent faktisk er sådan, at i den målgruppe, som man går efter, når det gælder reklamekronerne, de 21-50-årige, har TV 3 og TvDanmark en større andel af seerne, end de har i resten af befolkningen som helhed?